Kristiina Alliksaar  
Kultuuriministeerium

17. oktoober 2024

Arupäring

Lugupeetud kantsler Kristiina Alliksaar

Meil on suurim heameel teatada, et möödunud arhitektuurinädal kujunes valdkonnale äärmiselt edukaks. Arhitektuurikeskuse vahetul korraldamisel avanes Tallinna Arhitektuuribiennaali raames rahvusvaheline kuraatornäitus Arhitektuurimuuseumis ning toimus kaks rohke osavõtjate arvuga erialakonverentsi "Present(ing) Resources” ("Käesolevad ressursid”) Erinevate Tubade Klubis ning TAB2024 sümpoosion Eesti Kunstiakadeemias. Lisaks toimus nädalavahetusel igasügisene Arhitektuurikeskuse poolt korraldatav arhitektuurivaldkonda propageeriv sündmus Open House Tallinn, mida külastas üle üheksa tuhande külastaja, seda on *ca* kolme tuhande võrra rohkem kui eelmisel sügisel. Biennaali raames toimus ka mitmeid väiksemaid satelliitsündmusi nagu eriala töötoad, arhitektuuriekskursioonid jmt.

Arhitektuurikeskusel on Kultuuriministeeriumi strateegilise partnerina paraku endiselt mitmeid olulisi küsimusi, millele pole meile selgeid ja ammendavaid vastuseid saadetud:

**1. Kultuuriministeeriumi poolt on endiselt üle kandmata Arhitektuurikeskuse tegevustoetus.**

20.09.2024 kirjas mainisite, et ootate meilt uut taotlust summas 70 000,.- planeeritud toetuse ülekandmine muutub eelarvetehniliselt üha raskemaks.

Mida sellega täpselt silmas pidasite?

Palun põhjendage uue taotluse esitamise vajadust, miks ei ole võimalik leping sõlmida juba esitatud taotluse alusel?

Palun põhjendage, millele toetudes on põhjendatud Arhitektuurikeskuse tegevustoetuse 105 000.- eurot vähendamine olukorras, kus Arhitektuurikeskusel puudub endiselt Kultuuriministeeriumi poolne rahastaja ootuste dokument ning kus Arhitektuurikeskus täidab jätkuvalt asutajate ja valdkonna ootusi?

**2. Arhitektuurikeskusega on läbi rääkimata 2025 aasta eelarvekärbe.**

Mõistame tänases majanduslikus olukorras kokkuhoidmise vajadusi ning oleme valmis solidaarselt teiste arenduskeskustega 5 protsendiliseks tegevustoetuse vähenemiseks.

20.09 kirjas mainisite, et ka 2025. aasta eelarve on Kultuuriministeeriumist välja läinud. Kahjuks pole Kultuuriministeerium Arhitektuurikeskusega toetatavate tegevuste ega ka kärpe osas arutelusid pidanud.

Leidsime 2025 aasta riigi eelarve seletuskirjast Kultuuriministeeriumi seisukoha, mille kohaselt Eesti Arhitektuurikeskuse tegevustoetuseks on 2025 aastal arvestatud €66 500.- eurot.

Millisele strateegilisele kavale toetudes on arvutatud Arhitektuurikeskuse kui eriala arenduskeskuse ca 40% tegevustoetuse kärbe?

Seletuskirjas mainitakse, et 2024.a. eelarve oli €105 000.-

Kuna Kultuuriministeerium on meile arusaamatutel põhjustel korduvalt küsinud 2024 aasta tegevustoetuse taotlust summas 70 000.-, kas võime järeldada, et käesoleva aasta sees soovite veel teist taotlust summas 35 000.-?

**Kokkuvõte**

* Arhitektuurikeskusele on arusaamatu Kultuuriministeeriumi strateegia Arhitektuurikeskuse tegevustoetuse osas.
* Arhitektuurikeskusele on arusaamatu raamistik, mille alusel jagab Kultuuriministeerium Arhitektuurikeskuse tegevused toetamist väärivaks ja toetamist mitteväärivaks.
* Arhitektuurikeskusele on arusaamatu, millistel alustel keeldub Kultuuriministeerium aktsepteerimast 2024 aastal tegevusi, mis eelnevatel aastatel on aktsepteeritud (näiteks kolme kuu jooksul Veneetsia Arhitektuuribiennaali korraldamisse panustatud tööaeg).
* Eesti Arhitektuurikeskus on Kultuuriministeeriumi poolt aktsepteeritud eriala arenduskeskus, mitte vaid arhitektuurisündmuste korraldusettevõte.
* Lisaks suursündmuste korraldamisele tutvustame kaasaegset arhitektuuri ja ehitatud keskkonda kodu- ja välismaal.
* Korraldame laiapõhjalisele sihtgrupile suunatud arhitektuuriekskursioone
* Tegeleme arhitektuurierialaga seotud koolitus- ja teavitustegevusega.
* Edendame rahvusvahelisi koostöövõrgustikke.

Ootame ülalpoolmainitud küsimustele vastuseid.

Lugupidamisega

(allkirjastatud digitaalselt)

Hannes Praks

Eesti Arhitektuurikeskuse juhataja